Diari Oficial de la Generalitat Valenciana


Sumari del DOGV 3040, del 22-07-1997 (1997/8421)

ORDRE de 14 de maig de 1997, de la Conselleria de Cultura, Educació i Ciència, per la qual s'autoritza el funcionament del centre privat britànic English School Los Olivos de Campo Olivar-Godella (València).
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3040

Data del DOGV
:   22-07-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/8421


Data del document
:   14-05-1997

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

ORDRE de 14 de maig de 1997, de la Conselleria de Cultura, Educació i Ciència, per la qual s'autoritza el funcionament del centre privat britànic English School Los Olivos de Campo Olivar-Godella (València).  
L'expedient ha estat incoat a instància del representant del titular del centre privat estranger English School Los Olivos de Campo Olivar-Godella (València), en sol·licitud de nova autorització, d'acord amb el que s'estableix en la disposició transitòria primera del Reial Decret 806/1993, de 28 de maig, sobre règim de centres docents estrangers a Espanya.  
Mitjançant les ordres del Ministeri d'Educació i Ciència, d'1 d'octubre de 1986 (BOE de 24 d'octubre) i de 13 d'abril de 1988 (BOE de 15 de maig ) el centre va ser autoritzat com a estranger, d'acord amb el sistema educatiu britànic, per a impartir ensenyaments dels nivells de Nursery, Primary i Secundary Education (Form 1 a Form 3) amb caràcter provisional en aquest últim nivell, el qual es converteix en definitiu amb l'Ordre de 17 de desembre de 1991 (DOGV de 6 de febrer de 1992) de la Conselleria de Cultura, Educació i Ciència.  
El centre ha aportat el corresponent certificat expedit per la representació diplomàtica britànica, acreditada a Espanya, on consta que els seus ensenyaments tenen plena validesa oficial en aquest últim país i que el centre compleix els requisits exigits per la seua legislació quant a instal·lacions i condicions materials.  
Vistos els informes inclosos en els expedients.  
Vistos la Llei Orgànica 8/1985, de 3 de juliol, Reguladora del Dret a l'Educació (LODE); la Llei Orgànica 1/1990, de 3 d'octubre, de Ordenación General del Sistema Educatiu (LOGSE), el Reial Decret 806/1993, de 28 de maig (BOE de 23 de juny de 1993), sobre règim de centres estrangers en Espanya i la resta de la legislació de general aplicació.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar el centre que més avall s'indica perquè continue les seues actuacions docents, d'acord amb la disposició transitòria primera del Reial Decret 806/1993, de 28 de maig, i en els termes que s'hi especifiquen.  
Codi: 32702927  
Centre: English School Los Olivos  
Domicili: av. Pino Panera, 25   
Localitat: Godella  
Titular: English School Los Olivos Coop. V.  
Ensenyaments autoritzats: currículum nacional d'Anglaterra i País de Gal·les. Amb caràcter definitiu des del curs de Nursery (tres anys d'edat) fins al Year 9 (14 anys d'edat) amb una capacitat per a 300 llocs escolars. Amb caràcter temporal, des del Year 10 (15 anys d'edat) fins al Year 11 (16 anys d'edat) amb una capacitat per a 100 llocs escolars, tenint aquesta autorització temporal validesa fins al 31 d'agost de 1998, data a partir de la qual l'autorització dependrà d'una nova inspecció britànica.  
Alumnat autoritzat: espanyol i estranger.  
Segon  
El centre britànic haurà d'impartir el currículum de llengua i cultura espanyoles, així com la llengua pròpia de la Comunitat Valenciana, establits per l'administració educativa, d'acord amb el que s'estableix en l'article 11 i la disposició transitòria segona del Reial Decret 806/1993.  
Tercer  
El reconeixement dels estudis cursats s'ajustarà al que es disposa en la normativa reguladora de l'homologació i convalidació de títols i estudis estrangers d'educació no universitaria, d'acord amb el que es preveu a l'article 8é del Reial Decret 806/1993.  
DISPOSICIÓ ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació d'aquesta ordre a la persona interessada. Abans de la interposició del recurs, caldrà comunicar-ho prèviament al conseller de Cultura, Educació i Ciència, segons el que estableix l'article 110.3 de la Llei 30/1992.  
València, 14 de maig de 1997  
El conseller de Cultura, Educació i Ciència,  
FRANCISCO E. CAMPS ORTIZ